สวัสดีค่ะ รบกวนสอบถามค่ะ เป็นประจำเมื่อวันที่ 9 กันยายน ที่ผ่านซึ่งประจำเดือนมาช้า 5 วัน ปจด.มา3 วันกระปริดกระปรอย มาน้อยมาก (ไม่ได้คุมกำเนิด) ตอนนี้มีอาการปวดท้องน้อยด้านซ้าย ขวา สลับกัน และมีมูกเลือดสีน้ำตาลออกทุกวัน แบบนี้อันตรายไหมคะ หรือมีโอกาสตั้งครรภ์หรือเปล่า ขอบมากค่ะ
สวัสดีค่ะ การมีมูกเลือดสีน้ำตาลออกมา ร่วมกับอาการปวดท้องน้อย อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม แม้งไม่ครบ เป็นต้น2.ตกขาวที่ผิดปกติ คือเป็นตกขาวที่มีเลือดปน เช่น อาจเกิดจากการมีมดลูกอักเสบหรืออุ้งเชิงกรานอักเสบ3.ผลข้างเคียงจากการใช้ยาฮอร์โมนชนิดต่างๆ รวมถึงยาสตรี สมุนไพร อาหารเสริม เป็นต้น4. มีโรคต่างๆ ของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูก มะเร็งเยื่อบุโพรงมดลูก มะเร็งปากมดลูก เป็นต้นในเบื้องต้น อาจลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีมูกเลือดสีน้ำตาลดังกล่าวออกมา หรือยังมีอาการปวดท้องน้อยบ่อยๆ แนะนำควรไปพบสูติ-นรีแพทย์เพื่อตรวจหาสาเหตุนะคะ